cyanic-selkie/wikianc huggingface dataset:
দ্বিতীয় বিশ্বযুদ্ধ
পোল্যান্ড যুদ্ধ
প্রথম দিনই জার্মান ঝটিকা বাহিনী পোল্যান্ডকে ছিন্ন-বিছিন্ন করে দেয়। ফরাসি ও ব্রিটিশ বাহিনী সাহায্য করারও সুযোগ পায়নি। এটি পশ্চিমের বিশ্বাসভঙ্গতা হিসেবে পরিচিত। ১৭ই সেপ্টেম্বর গোপন সমঝোতা অনুসারে সোভিয়েত বাহিনীও যুদ্ধে যোগ দেয়। পরদিনই পোলিশ কর্তাব্যক্তিরা দেশ ছাড়েন। ওয়ারস পতন হয় ২৭শে সেপ্টেম্বর। শেষ সেনাদল কক্ দুর্গে যুদ্ধ করে ৬ই অক্টোবর পর্যন্ত।
সোভিয়েত-ফিন শীতকালীন যুদ্ধ
জার্মানি ও মিত্রপক্ষের মধ্যে যুদ্ধ চলাকালীন সময় সোভিয়েত ইউনিয়ন ফিনল্যান্ড আক্রমণ করে শীতকালীন যুদ্ধের সূচনা করে। ১৯৩৯ সালের ৩০ নভেম্বর সোভিয়েত ইউনিয়ন ফিনল্যান্ড আক্রমণ করে। ফিনদের লোকবল খুবই কম হলেও তাদের দেশরক্ষার ইচ্ছা ছিল প্রবল। স্তালিন একটি নিজস্ব ঝটিকা যুদ্ধ করতে চেয়েছিলেন। কিন্ত প্রতিটি ফ্রন্টে তার বাহিনী প্রতিহত হয়। ১৪ ডিসেম্বর রাষ্ট্রপুঞ্জ থেকে সোভিয়েত ইউনিয়নকে বহিষ্কার করা হয়।
নরওয়ে ও ডেনমার্ক
নরওয়ে বিশ্বযুদ্ধে জড়িয়ে পড়ে তার ভৌগোলিক অবস্থানের জন্য। সুইডেনের কিরুনা খনি থেকে গরমকালে বাল্টিক সাগর দিয়ে এবং শীতকালে নরওয়ের বরফমুক্ত নারভিক বন্দর ও নরওয়ের রেলপথ দিয়ে লোহা চালান যেত জার্মানিতে। প্রথমে হিটলার নরওয়েকে নিরপেক্ষ থাকতে দেবার সিদ্ধান্ত নিয়েছিল। ওদিকে মিত্রপক্ষ নারভিকের ঠিক বাইরের সমুদ্রে মাইন পেতে রাখার পরিকল্পনা করে। পরিকল্পনাটি ফাঁস হয়ে গেলে হিটলার ফ্রান্স আক্রমণের ইচ্ছা স্থগিত রেখে নরওয়ে অভিযানের নির্দেশ দিল। ১৯৪০ সালের ৯ই এপ্রিল একই সাথে নরওয়ে ও ডেনমার্কে আগ্রাসন শুরু হল সুইডেনের সাথে যোগাযোগের সুবিধার্থে ।
একদিকে নারভিকসহ গুরুত্বপূর্ণ বন্দরগুলি দখল করে নিল জার্মান বাহিনী। অন্যদিকে বিমানবন্দরগুলিতে অবতরণ করলো প্যারাশ্যুট বাহিনী। এরপর বিমানবন্দর দখল করে সেখান থেকে অতর্কিতে শহরে প্রবেশ করলো জার্মান সেনা। ডেনমার্ক বিনাবাধায় আত্মসমর্পণ করলেও নরওয়ে লড়াই করতে লাগলো। ১৪ই এপ্রিল মিত্রবাহিনী নামলো নরওয়েতে। কিন্ত মে মাসেই পিছু হটলো তারা। নারভিকে জার্মানরা পাঁচগুণ বেশি শত্রুর সাথে লড়াই চালিযে যাচ্ছিল ২৭শে মে পর্যন্ত। কিন্ত ততদিনে ফ্রান্সের পরিস্থিতি ঘোরালো হয়ে ওঠায় মিত্রসৈন্যদের ফিরিয়ে নিতে হল নরওয়ে থেকে। নরওয়ে বাহিনী আত্মসমর্পণ করলো এবং রাজা সপ্তম হাকোন ব্রিটেনে আশ্রয় নিলেন। জার্মানির জন্য নরওয়ে আর্কটিক সাগর এবং ব্রিটেনের নিকটবর্তী একটি দরকারি নৌ ও বিমান ঘাঁটি হিসেবে কাজে দিল।
ফ্রান্স, বেলজিয়াম, নেদারল্যান্ড, লুক্সেমবার্গ
১০ই মে ১৯৪০ একসাথে চারটি দেশ আক্রমণ করে জার্মানি। ফরাসিরা ভেবেছিল আক্রমণ আসবে ফ্রান্স জার্মানি সীমান্তের রণরেখা ম্যাগিনোট লাইনের ওপর। অথবা বেলজিয়ামের ভিতর দিয়ে আরদেন হয়ে। তারা ভেবেছিল জার্মানির প্যানজার বাহিনী আরদেনের জঙ্গল ভেদ করে আসতে পারবে না। ১৪ই মে নেদারল্যান্ডের পতন ঘটলো। ১৪ই মে আরদেন থেকে জার্মান বাহিনী বেরিয়ে এসে দিশেহারা মিত্র সেনাদের ছিন্নবিছিন্ন করে প্রবল বেগে এগোতে থাকল। ডানকার্ক বন্দর দিয়ে তড়িঘড়ি ফরাসি ও ব্রিটিশ অভিযানবাহিনীর সেনা পশ্চাদপসরণ শুরু হলো। ২৬শে মে থেকে ৪ঠা জুন ইতিহাসের বৃহত্তম সেনা অপসারণের কাজ শেষ হলো। তবে ফেলে আসতে হলো বেশিরভাগ যন্ত্রাদি। এরমাঝে ২৭শে মে বেলজিয়ামের পতন হলো।
১০ই জুন ইতালিও যুদ্ধ ঘোষণা করল। তবে তারা আক্রমণ শুরু করে ২০শে জুন থেকে। ফরাসি সরকার প্রথমে তুর ও পরে বোর্দোতে সরে গেল। ১৪ই জুন প্যারিসের পতন ঘটল। ১৬ই জুন প্রধানমন্ত্রী রেনো পদত্যাগ করলেন ও তার বদলে এলেন প্রথম বিশ্বযুদ্ধের নায়ক পেত্যাঁ। ২২শে জুন জার্মান-ফরাসি এবং ২৪শে জুন জার্মান-ইতালীয় শান্তিচুক্তি স্বাক্ষরিত হয়। ফ্রান্সের বেশিরভাগ এলাকা জার্মানি নিয়ে নেয়। অল্প কিছু জায়গা জুড়ে পেঁত্যা একটি নিরপেক্ষ কিন্তু জার্মানির প্রভাবাধীন সরকার গঠন করেন। এটি ভিশি ফ্রান্স নামে পরিচিত হয়।
কামাল চৌধুরী
তিনি একজন সুপরিচিত আধুনিক কবি। তাঁর কবিতার প্রধান বিষয়বস্তু প্রেম ও দ্রোহ, সমাজচেতনা তাঁর কাব্যপ্রেরণার অন্যতম সূত্র। তাঁর কবিতার অন্যতম বৈশিষ্ট্য গীতিময়তা। তাঁর অন্যতম কাব্যগ্রন্থ টানাপোড়েনের দিন যাতে তিনি মুক্তছন্দে নতুন এক কাব্যভাষার অনুশীলন করেছেন। বাংলা কবিতায় গুরুত্বপূর্ণ অবদানের জন্য তাঁকে ২০১২ খ্রিস্টাব্দে বাংলা একাডেমি পুরস্কার প্রদান করা হয়।
বঙ্গবন্ধু শেখ মুজিবুর রহমানের জন্মশত বার্ষিকী উদযাপন জাতীয় কমিটি বাস্তবায়নের প্রধান সমন্বয়ক হিসেবে দায়িত্ব পালন করেছেন।
জন্ম, শিক্ষা, কর্মজীবন
কামাল চৌধুরীর পুরো নাম 'কামাল আব্দুল নাসের চৌধুরী। ১৯৫৭ খ্রিস্টাব্দের ২৮শে জানুয়ারি কামাল চৌধুরীর জন্ম হয়েছিল কুমিল্লা জেলার চৌদ্দগ্রাম উপজেলার বিজয় করা গ্রামে। বাবা আহমদ হোসেন চৌধুরী ও মা বেগম তাহেরা হোসেনের ছয় সন্তানের মধ্যে তিনি দ্বিতীয়। ১৯৭৩ খ্রিস্টাব্দে নারায়ণগঞ্জের গোদনইল হাইস্কুল থেকে মাধ্যমিক (এস. এস. সি) এবং ১৯৭৫ খ্রিস্টাব্দে ঢাকা কলেজ থেকে উচ্চ মাধ্যমিক (এইচ. এস. সি) পাশ করেন। তারপর ঢাকা বিশ্ববিদ্যালয়ে সমাজবিজ্ঞান অধ্যয়ন করেন এবং ব্যাচেলরস ও মাস্টার্স ডিগ্রি লাভ করেন।
দ্বিতীয় বিশ্বযুদ্ধ
বলকান অঞ্চল
হিটলার দ্রুত হাঙ্গেরি, রুমানিয়া ও স্লোভাকিয়াকে অক্ষচুক্তিতে টেনে নিলেন। বুলগেরিয়ায় জার্মান সৈন্য নামল ২ মার্চ। যুগোস্লাভিয়ার যুবরাজ পল অক্ষশক্তিতে যোগ দিলেন ২৭ মার্চ। দু'দিন পর জেনারেল সিমোভিচের নেতৃত্বে রাষ্ট্রবিপ্লব ঘটে এবং সিংহাসনে আরোহণ করেন ১৭ বছর বয়সী রাজা দ্বিতীয় পিটার। রাষ্ট্রীয় নীতিরও পরিবর্তন ঘটে। ৬ এপ্রিল একই দিনে আকাশ থেকে বোমাবর্ষণ এবং বুলগেরিয়া ও অস্ট্রিয়া দিয়ে সৈন্য পাঠিয়ে জার্মানি গ্রিস ও যুগোস্লাভিয়া আক্রমণ করল। ১৭ এপ্রিল যুগোস্লাভিয়া ও ২২ এপ্রিল গ্রিস আত্মসমর্পণ করে। এরপর ক্রিট দখল করা হয়।
কামাল চৌধুরী
জন্ম, শিক্ষা, কর্মজীবন
ঢাকা বিশ্ববিদ্যালয়ের জীবন ছিল উন্মাতাল; এখানেই কাব্যলক্ষ্মীর কাছে চিরসমর্পণ; এখানেই রুদ্র মুহম্মদ শহীদুল্লাহ, তসলিমা নাসরিন সহ সমসাময়িক কবিদের সঙ্গে ঘনিষ্ঠতা; এখানেই কবিতার সঙ্গে চিরকালের গাঁটছড়া; এখানেই নিজেকে কবিতা পথিক হিসেবে চিরচিহ্নিত করা। কবিতা লিখতে লিখতেই এক সময় ঢাকা বিশ্ববিদ্যালয় থেকে স্নাতকোত্তর ডিগ্রি লাভ করেন সমাজবিজ্ঞানে। কিন্তু সেখানেই লেখাপড়ার গণ্ডী শেষ হয়ে যায় নি। ২০০০ খ্রিস্টাব্দে সরকারি চাকরির অবসরেই নৃবিজ্ঞানে পিএইচডি সম্পন্ন করেন। তার পিএইচডি অভিসন্দর্ভের বিষয়বস্তু 'গারো জনগোষ্ঠীর মাতৃসূত্রীয় আবাস প্রথা'।
দ্বিতীয় বিশ্বযুদ্ধ
বলকান অঞ্চল
যুগোস্লাভিয়াকে খণ্ড-বিখণ্ড করে অক্ষশক্তিরা ভাগ করে নেয়। তবে পুরো যুদ্ধ জুড়ে দ্রজা হিমাজলোচির নেতৃত্বে সেন্টিক দল এবং জোসেফ টিটো'র নেতৃত্বে কমিউনিস্ট গেরিলা দল তাদের বিরুদ্ধে আক্রমণ চালিয়ে যায়।
উত্তর আফ্রিকা এবং ভূমধ্যসাগরীয় অঞ্চল সমূহে অভিযান
১৯৪০ এর জুন মাসের শুরুতে ইতালিয়ানরা মাল্টায় তাদের বিমান বাহিনী যোগে আক্রমণ করে এবং ব্রিটিশ উপনিবেশটিকে ঘেরাও করে। সে বছরেরই গ্রীষ্মের শেষ থেকে বসন্তের শুরুর সময়ের ভেতর ইতালিয়ানরা ব্রিটিশ সোমালিল্যান্ড দখল করে নেয় এবং স্থলপথে ব্রিটিশ অধিকৃত মিশরে হামলা চালায়। অক্টবরের দিকে ইতালিয়ানরা গ্রীসে অসফল একটি অভিযান পরিচালনা করে, যেটাতে তাদের পক্ষের প্রচুর ক্ষয়ক্ষতি সাধিত হয় এবং আঞ্চলিক সীমানাতেও তেমন উল্লেখযোগ্য কোন পরিবর্তন আসেনি। ইতালিকে সাহায্যের উদ্দেশ্যে জার্মানিও বলকানে হামলার প্রস্তুতি নিতে শুরু করল যেখানে তাদের মুল উদ্দেশ্য ছিল ইংরেজরা যাতে সেখানে শক্ত কোন অবস্থান নিতে না পারে (কারণ ইংরেজরা যদি বলকানে দখল নিতে পারত তাহলে রুমানিয়ার তৈলখনিগুলো জার্মান আওতার বাইরে চলে যেত) এবং একই সাথে ভুমধ্যসাগরে ব্রিটিশদের একাধীপত্তের ওপর আঘাত হানা।
কামাল চৌধুরী
জন্ম, শিক্ষা, কর্মজীবন
১৯৮২ খ্রিস্টাব্দে কামাল চৌধুরী বাংলাদেশ সিভিল সার্ভিসের একজন সদস্য হিসেবে চাকরি গ্রহণ করেন। বিভিন্ন পদে চাকরির পর ২০১০ খ্রিস্টাব্দে তিনি বাংলাদেশ সরকারের সচিব হিসেবে পদোন্নতি লাভ করেন। তথ্যমন্ত্রণালয়ের অতিরিক্ত সচিব থাকা কালে তিনি একই মন্ত্রণালয়ের ভারপ্রাপ্ত সচিব হিসেবে নিযুক্তি লাভ করেন। পরবর্তীকালে কিছু সময়ের জন্য তথ্য সচিবের দায়িত্ব পালন করেন। ২০১০ থেকে ২০১৪ খ্রিস্টাব্দ  তিনি শিক্ষামন্ত্রণালয়ের সচিবের দায়িত্ব পালন করেন। অতঃপর মার্চ ২০১৪ থেকে জনপ্রশাসন মন্ত্রণালয়ের সচিব হিসেবে দায়িত্ব পালন করেন। এ সময় তাকে সরকারের  সিনিয়র সচিব হিসেবে পদোন্নতি প্রদান করা হয়। ২০১৬-এর শেষ দিকে চাকরি থেকে অবসর গ্রহণের পর তিনি বাংলাদেশের প্রধানমন্ত্রীর মুখ্যসচিব হিসেবে নিয়োগ লাভ করেন।
দ্বিতীয় বিশ্বযুদ্ধ
উত্তর আফ্রিকা এবং ভূমধ্যসাগরীয় অঞ্চল সমূহে অভিযান
১৯৪০ এর ডিসেম্বরে ব্রিটিশ সাম্রাজ্যের সমরশক্তি মিশর ও ইতালী অধিকৃত পুর্ব আফ্রিকায় ইতালীয় ফ্যাসিস্ট বাহিনীর ওপর অত্যন্ত সফল পালটা হামলা পরিচালনা করে। এই হামলার ফলশ্রুতিতে ১৯৪১ সালের ফেব্রুয়ারির শুরুতেই ইতালী পুর্ব লিবিয়ার দখল হারাল এবং সেই সাথে তাদের বিপুল পরিমাণ সৈনিক বন্দি হল। স্থল শকির সাথে সাথে ইতালীয় নৌশক্তিও যথেষ্ট ক্ষতিগ্রস্ত হল। তরান্তোর যুদ্ধে ব্রিটিশ রাজকীয় নৌ বহরের বিমানবাহী জাহাজের হামলায় তিনটি যুদ্ধজাহাজ অকেজো হয়ে গেল এবং কেইপ মাটাপানের যুদ্ধে আরো কিছু জাহাজ নষ্ট হল।
কামাল চৌধুরী
ইউনেস্কোতে দায়িত্বপালন
কামাল আবদুল নাসের চৌধুরী ২০১৩ খ্রিস্টাব্দে ইউনেস্কো নির্বাহী বোর্ডে বাংলাদেশের প্রতিনিধি হিসেবে ‍নিযুক্তি লাভ করেন। এই নিযুক্তি ছিল ২০১৩-২০১৭ মেয়াদের জন্য। অধিকন্তু তিনি এশিয়া-প্রশান্ত মহাসাগরীয় অঞ্চল থেকে ইউনেস্কো নির্বাহী বোর্ডের ভাইস-চেয়ারম্যান হিসেবেও দায়িত্ব পালন করেন ২০১৩-২০১৫ মেয়াদের জন্য। ২০১৬ খ্রিষ্টাব্দে তিনি ইউনেস্কোর নির্বাহী বোর্ডের কনভেনশনস অ্যান্ড রেকমেনডেশনস (সিআর) কমিটির চেয়ারম্যান হিসেবে নিযুক্তি লাভ করেন। ইউনেস্কোর পাঁচটি সাবসিডিয়ারি কমিটি রয়েছে যার মধ্যে সিআর কমিটির একটি। এর সদস্য রাষ্ট্রের সংখ্যা বর্তমানে তিরিশ। কনভেনশনস অ্যান্ড রেকমেনডেশনস কমিটি বছরে দুইবার সভায় মিলিত হয়ে ইউনেস্কোর শিক্ষা, সংস্কৃতি ও বিজ্ঞান বিষয়ক বিভিন্ন সনদ ও সুপারিশ বাস্তবায়নে বিষয়ে সদস্য রাষ্ট্রগুলো থেকে প্রাপ্ত প্রতিবেদনসমূহ মূল্যায়ন করে। একই সঙ্গে ইউনেস্কোর সদস্য রাষ্ট্রসমূহের মানবাধিকার পরিস্থিতি পর্যালোচনা করে। এ কমিটির দায়িত্বের মধ্যে রয়েছে শিক্ষকদের মর্যাদা বিষয়ে আইএলও-ইউনেস্কোর যৌথ বিশেষজ্ঞ কমিটির প্রতিবেদন ম্যূল্যায়ন করা।
কবিতাস্বরূপ
তিনি ১৯৮০' দশকের প্রারম্ভে কবি হিসেবে আত্ম প্রকাশ করেন। তার কবিতায় সমসাময়িক প্রবণতা পরিলক্ষিত হয়। তার প্রথম গ্রন্থের নাম মিছিলের সমান বয়সী যার মধ্যে চিহ্নিত হয়েছে তার কবিসত্তার প্রধান প্রবণতা। তথাপি তিনি মূলতঃ গীতিকবিতায় সাবলিল। সমসাময়িক অন্যান্য কবিদের মতোই তার কবিতায় রবীন্দ্রনাথ ও জীবনানন্দের যৌথ প্রভাব পরিলক্ষিত হয়। তার "হাড়ের গল্প" নামক কবিতায় কবি জীবনানন্দ দাশের প্রভাব পড়েছে ছন্দে, শব্দচয়নে এবং বিষয়বিস্তারে এই ভাবে:
অন্যদিকে ছন্দ এবং অন্তমিলে যে স্বাভাবিক দক্ষতা তার রয়েছে তা কখনো কখনো পরিস্ফুট হয়ে উঠেছে। মোহাম্মদ রফিক মন্তব্য করেছেন, "স্বাধীনতা-উত্তর বাংলাদেশে জনমানুষের বেদনামথিত উত্থান-পতনের ইতিহাস জানতে হলে আরো কারো কারো সঙ্গে অবশ্য পাঠ্য কামাল চৌধুরীর কবিতা। যে কোনো কবির পক্ষে এই এক বিরাট অর্জন।" তার মতে, "কামাল চৌধুরী রোমান্টিক ধারণার শেষতম প্রতিনিধিদের একজন। তবে তিনি ব্যতিক্রমী প্রতিনিধি। ব্যতিক্রমী এই কারণে যে, অনুভূতিকে নিজের ভেতরের আত্মস্থ করে নিয়ে ধারণ করে রক্তে-মাংসে-মজ্জায় তাকে দিতে পেরেছেন বস্তুর সংহতি। শব্দ উপমা ও চিত্রকল্পের যথাযথ সংযোজন মূর্ত হয়ে উঠেছে এক সংবেদনশীলতায়- যা একই সঙ্গে কবির নিজের এবং পাঠকেরও বটে। তখন তিনি পাঠক আর প্রতারকবন্ধু নয়, সে কবিরই কাব্যবিশ্বের একান্ত বাসিন্দা। এই সংযোগ বা সংহতি ধ্রুপদী কবিতার অন্যতম লক্ষণ।" সরকার মাসুদ লিখেছেন, "কামাল চৌধুরীর কবিতা মিশ্র অনুভূতির জন্ম দেয়। তিনি প্রধানত রোমান্টিক আবার আধুনিকও। মূলত প্রথানুগ এই কবি কখনও কখনও প্রতাগত কাব্যের বৃত্ত থেকে বেরিয়ে আসতে চেয়েছেন, কিছু কিছু ক্ষেত্রে তা পেরেওছেন। ছন্দ তাঁর কবিতার এক উল্লেখখযোগ্য দিক। তবে বিশুদ্ধ গদ্যকেও তিনি অনেকবার ব্যবহার করেছেন। সেই গদ্য যখন সৃজনী মাত্রা অর্জন করেছে কেবল তখনই তা হয়ে উঠেছে ফলপ্রসূ।"
দ্বিতীয় বিশ্বযুদ্ধ
উত্তর আফ্রিকা এবং ভূমধ্যসাগরীয় অঞ্চল সমূহে অভিযান
১৯৪১ সালের মার্চের শেষ দিকে বুলগেরিয়া এবং যুগোস্লাভিয়া ত্রিদলীয় চুক্তিতে (এটি বার্লিন চুক্তি নামেও পরিচিত) স্বাক্ষর করে, যদিও এর দুদিন পরেই ব্রিটিশ বিরোধী জাতীয়তাবাদীদের দ্বারা যুগোস্লাভ সরকারের পতন হয়। জার্মানি সাথে সাথে প্রতিক্রিয়া দেখায় এবং যুগপৎ ভাবে ১৯৪১ সালের ৬ এপ্রিল যুগোস্লাভিয়া এবং গ্রীসে হামলা চালায়। উভয় দেশই মাসখানেকের ভেতর আত্মসমর্পণ করতে বাধ্য হয়। মে মাসের শেষ দিকে গ্রীসের ক্রিট দ্বীপে ছত্রীসেনা অবতরণ অভিযানের ভেতর দিয়ে জার্মানির বলকান বিজয় অভিযান সম্পন্ন হয়। জার্মানি যদিও এই অঞ্চলে দ্রুত বিজয় লাভ করেছিল, কিন্তু এরপর পরই জার্মানির দখলদারিত্বের প্রতিবাদে যুগোস্লাভিয়াতে বৃহৎ আকারের প্রতিরোধ যুদ্ধ শুরু হয়ে যায় যেটা মহাযুদ্ধের শেষ সময় পর্যন্ত চালু ছিল।
কামাল চৌধুরী
প্রকাশনা
কামাল চৌধুরর প্রথম কাব্যগ্রন্থ মিছিলের সমান বয়সী প্রকাশিত হয় ১৯৮১ খ্রিস্টাব্দে। এরপর চাকরি জীবনের ব্যস্ততা তাকে কবিতা থেকে কিছুটা দূরে ঠেলে দিয়েছিল। ’৮১ থেকে ’৯০ – টানা নয় বছর কোনো কবিতার বই প্রকাশ করা হয়ে ওঠেনি;– এই বন্ধ্যাত্ব কেটে যায় ১৯৯১ খ্রিষ্টাব্দে। এ বছর প্রকাশিত হয় কামাল চৌধুরীর দ্বিতীয় কবিতা-সংকলন টানাপোড়েনের দিন । অতঃপর একে একে আরো আটটি কাব্যগ্রন্থ প্রকাশিত হয়েছে। যথা:– এই পথ এই কোলাহল (১৯৯৩), এসেছি নিজের ভোরে (১৯৯৫), এই মেঘ বিদ্যুতে ভরা (১৯৯৭), ধূলি ও সাগর দৃশ্য (২০০০), রোদ বৃষ্টি অন্ত্যমিল (২০০৩), হে মাটি পৃথিবীপুত্র (২০০৬), প্রেমের কবিতা (২০০৮) এবং পান্থশালার ঘোড়া (২০১০)। ১৯৯৫-এ তিনি প্রকাশ করেছেন একটি বাছাই সংকলন নির্বাচিত কবিতা । এরই ধারাই ২০১১ খ্রিষ্টাব্দে প্রকাশ করেছেন কবিতাসংকলন । এগারোটি গ্রন্থ থেকে তিন শত নয়টি কবিতা এই গ্রন্থে সংকলিত হয়েছে। এছাড়াও কামাল চৌধুরী ২০০৭-এ প্রকাশ করেন কিশোর কবিতা সংকলন আপন মনের পাঠশালাতে। ১৯৯৫-এ আলী রীয়াজ-এর সঙ্গে যৌথভাবে সম্পাদনা করেছেন সত্তর দশকের কবিদের কবিতা।
সাহিত্যকর্ম
কামাল চৌধুরী ১৯৭৬ সাল থেকে ২০১৮ সাল পর্যন্ত সময়ে এ কাব্যগ্রন্থগুলো রচনা করেন। তাঁর রচিত কাব্যগ্রন্থগুলো হলো:
দ্বিতীয় বিশ্বযুদ্ধ
অক্ষশক্তি কর্তৃক সোভিয়েত ইউনিয়ন আক্রমণ
"মুল নিবন্ধঃ দ্বিতীয় বিশ্বযুদ্ধের পুর্ব ফ্রন্ট"মুলতঃ পুর্ব ফ্রন্ট নামে অধিক পরিচিত। সোভিয়েতদের কাছে পরিচিত "পিতৃভূমি রক্ষার যুদ্ধ" নামে। দ্বিতীয় বিশ্বযুদ্ধের শুরুর দিককার সমস্ত আঁচ ছিল পশ্চিম ইয়োরোপের দেশগুলোর ওপর। যেসব দখলের মাধ্যমে জার্মানি বেশ ভালো রকমের রসদ পেয়েছিল যুদ্ধ চালিয়ে যাবার। একই সাথে জার্মানির প্রধান একজন প্রতিদ্বন্দ্বীকে দমিয়ে ফেলা হয়েছিল। যেটা ছিল ফ্রান্স। ফ্রান্সকে মাত্র ১মাসের ভেতর হারিয়ে দিয়ে হিটলার জার্মান জাতির প্রথম বিশ্বযুদ্ধের অপমানের প্রতিশোধ নিয়ে ফেলে, যেটা জার্মান জনগণকে নাৎসিজমের সাথে এবং হিটলারের সাথে থাকতে উদ্বুদ্ধ করে।
উদ্ভূত পরিস্থিতকে সামনে রেখে জার্মানি, জাপান এবং সোভিয়েত রাশিয়া প্রস্তুতি নিতে থাকে। জাপানের সাথে রাশিয়ার অনাক্রমণ চুক্তি সম্পাদিত হয়ে যায়। জার্মানিও রাশিয়ার সাহে একটা মতৈক্যে আসার চেষ্টায় ছিল, কারণ সেই সময়টায় হিটলারের লক্ষ্য ছিল ইংল্যান্ডকে বশে আনা।
ইংল্যান্ড যাতে করে আমেরিকা আর রাশিয়াকে যুদ্ধে টেনে আনতে না পারে সেই লক্ষ্যে হিটলার রাশিয়ার সাথে একটা চুক্তি চেয়েছিল। একই সাথে সে রাশিয়া আক্রমণের জন্য সীমান্তে বিশাল সৈন্য সমাবেশ করছিল। কারণ যদি সে রাশিয়ার সাথে চুক্তিতে ব্যর্থ হয় তবে রাশিয়ার ব্যাপারে চূড়ান্ত ফয়সালা করতে হবে যুদ্ধের মাধ্যমে।
বনিবনা না হওয়ায় রাশিয়া জার্মানি চুক্তি হল না, এবং ১৯৪০ সালের ১৮ ডিসেম্বর হিটলার রাশিয়া আক্রমণের প্রস্তুতি নেওয়ার আদেশ প্রদান করে।
২২জুন, ১৯৪১ সালে জার্মানি মিত্র ইতালি এবং রোমানিয়াকে নিয়ে সোভিয়েত ইউনিয়নে আক্রমণ করে। এই অভিযান "অপারেশন বার্বারোসা" নামে পরিচিত। এই অভিযানের মুল লক্ষ্য ছিলো ১৯৪১ এর ভেতর রাশিয়ার বিশাল উর্বর অংশের এবং শিল্পাঞ্চলসমূহের দখল নেয়া, কমিউনিজমে র বিনাশ করা এবং জার্মানির পরবর্তী শত্রুদের বিপরীতে যুদ্ধ পরিচালনার পর্যাপ্ত রসদ যোগানো।
শরণার্থী সমস্যা
thumb|250px|১৯৪২ সালে [[স্ট্যালিনগ্রাদের যুদ্ধ|স্ট্যালিনগ্রাদের যুদ্ধে রুশ শরণার্থীদের অন্যত্র গমনের দৃশ্য।]] thumb|মন্ট্রিল ডেইলি স্টার: "জার্মানি ছাড়", ৭ মে, ১৯৪৫ সংঘর্ষ এবং রাজনৈতিক অস্থিতিশীলতার প্রেক্ষাপটে এ সময়ে অগণিতসংখ্যক লোক শরণার্থী হয়েছিলেন। যুদ্ধ শেষে একমাত্র ইউরোপেই ৪০ মিলিয়নেরও অধিক লোক শরণার্থী ছিল। ১৯৪৩ সালে দ্বিতীয় বিশ্বযুদ্ধে মিত্রশক্তি জাতিসংঘ ত্রাণ ও পুণর্বাসন প্রশাসন (ইউএনআরআরএ) গঠন করে। যার প্রধান কাজ ছিল দ্বিতীয় বিশ্বযুদ্ধে অক্ষশক্তির নিয়ন্ত্রণাধীন দেশসহ ইউরোপ ও চীন থেকে আগত শরণার্থীদেরকে সহায়তা করা। তাদের নিয়ন্ত্রণে ও প্রত্যক্ষ সহায়তায় ৭ মিলিয়ন লোক নিজ বাসভূমিতে ফিরে যায়। কিন্তু উদ্বাস্তু এক মিলিয়ন লোক মাতৃভূমিতে ফিরে যেতে অস্বীকৃতি জানায়।
বিশ্বযুদ্ধের শেষ মাসে প্রায় পাঁচ মিলিয়ন জার্মান বেসামরিক নাগরিক পূর্ব প্রুশিয়া, পোমারানিয়া এবং সিলেসিয়া রাজ্য থেকে রেড আর্মির প্রচণ্ড আক্রমণের হাত থেকে রক্ষার লক্ষ্যে ম্যাকলেনবার্গ, ব্রান্ডেনবার্গ এবং স্যাক্সনিতে উদ্বাস্তু হিসেবে আশ্রয় নেয়।
পটসড্যাম সম্মেলনের সিদ্ধান্ত মিত্রশক্তি অনুমোদন না করায় যুগোস্লাভিয়া এবং রোমানিয়ায় অবস্থানরত হাজার হাজার জাতিগত জার্মানদেরকে সোভিয়েত ইউনিয়নে দাস শ্রমের জন্য ফেরত পাঠানো হয়। বিশ্বের ইতিহাসে এটিই ছিল সবচেয়ে বেশি শরণার্থী স্থানান্তর প্রক্রিয়া। ১৫ মিলিয়ন জার্মানদের সবাই এতে অন্তর্ভুক্ত ছিলেন। এছাড়াও, দুই মিলিয়নেরও অধিক জার্মান বিশ্বযুদ্ধকালীন সময়ে বিতাড়িত হয়ে প্রাণ হারান।
অলীক কল্পকাহিনী
অলীক কল্পকাহিনী বা ফ্যান্টাসি কল্পকাহিনীর একটি বর্গ বা শ্রেণী যা সম্পূর্ণভাবে কাল্পনিক কোনও জগতে ঘটে এবং এতে সাধারণত বাস্তবের সাথে মিল আছে এমন কোনও স্থান, ঘটনা বা লোকজনের উল্লেখ পাওয়া যায়না। অধিকাংশ অলীক কল্পকাহিনীতেই মূল আখ্যান, বিষয় বা সংস্থাপন হিসেবে জাদু বা অতিপ্রাকৃত উপাদান ব্যবহৃত হয়। এসবের জগতে অনেক কাল্পনিক প্রাণীও দেখা যায়। বিজ্ঞান বা ভৌতিক বিষয়গুলি এড়িয়ে যাবার কারণে একে সাধারণত কল্পবিজ্ঞান ও ভৌতিক সাহিত্য থেকে আলাদা করে দেখা হয়। তবে উপর্যুক্ত তিনটিই কল্পসাহিত্যের উপবর্গ হওয়ায় এদের মধ্যে মিলও প্রচুর।
জনপ্রিয় সংস্কৃতিতে অলীক কল্পকাহিনী ধারাটি প্রধানত মধ্যযুগীয় রূপবিশিষ্ট। অবশ্য ব্যাপক অর্থে, আগেকার দিনের পৌরাণিক কাহিনী ও কিংবদন্তির বহু লেখক, শিল্পী, চলচ্চিত্রনির্মাতা এবং সঙ্গীতশিল্পী থেকে শুরু করে এসময়ের অনেক জনপ্রিয় সৃষ্টিকর্মও অলীক কল্পকাহিনীর অন্তর্ভুক্ত।
অলীক কল্পকাহিনী নিয়ে বিভিন্ন ক্ষেত্রে গবেষণা করা হয়, যেমন ইংরেজি ও অন্যান্য ভাষা, সাংস্কৃতিক গবেষণা, তুলনামূলক সাহিত্য, ইতিহাস এবং মধ্যযুগীয় গবেষণা। এই ধারায় কাজ হয়েছে জ্বাটান টোডোরোভের কাঠামোগত "লিমিনাল স্পেস" তত্ত্ব থেকে মধ্যযুগতত্ত্ব এবং জনপ্রিয় সংস্কৃতির মধ্য সম্পর্ক বিবিধ বিস্তৃত ক্ষেত্রে।
ইতিহাস
যদিও আধুনিককালের অলীক কল্পকাহিনী দুই শতাব্দীরও কম পুরনো, কিন্তু এর পূর্ববর্তী ধারার রয়েছে একটি বৃহৎ এবং ভিন্ন ইতিহাস। ধ্রুপদী পৌরাণীক কাহিনীগুলি অলীক কল্পকাহিনীতে পরিপূর্ণ এবং এদের মধ্যে সবচেয়ে বেশি পরিচিত (এবং সম্ভবত বর্তমান যুগের রূপকথার সঙ্গে অধিক মিল রয়েছে) হোমারের কাজগুলো। তার রচিত ওডিসি অলীক কল্পকাহিনীর সংজ্ঞাকে সমর্থন করে। প্লেটোর দর্শন অলীক কল্পকাহিনীতে ব্যাপক প্রভাব ফেলেছে। মধ্যযুগের উল্লেখযোগ্য অলীক কল্পকাহিনীগুলোর মধ্যে ছিল আরব্য রজনী। উইলিয়াম মরিস এবং জে. আর. আর. টলকিনের মতে মধ্য যুগের ইউরোপীয় সাগাগুলো পরবর্তী সময়ের অলীক কল্পকাহিনীতে ব্যাপক প্রভাব ফেলেছে। ইংরেজি ভাষার সাহিত্যে ভিক্টোরীয় যুগে অলীক কল্পকাহিনীর নতুন ধারার সূচনা হয়; এ ব্যাপারে মেরি শেলি, উইলিয়াম মরিস এবং জর্জ ম্যাকডোনাল্ডের কাজ উল্লেখ্য।
বনু হাশিম
বনু হাশিম ছিল মক্কার কুরাইশ বংশের একটি গোত্র। ইসলামের শেষ নবী মুহাম্মদ পিতৃসূত্রে এই গোত্রে জন্মগ্রহণ করেন এবং এই গোত্রের একজন সদস্য ছিলেন। তার প্রপিতামহ হাশিম ইবনে আবদ মানাফের নামে এই গোত্রের নামকরণ করা হয়েছিল। গোত্রের নামানুসারে এই গোত্রের সদস্যদের হাশেমি, হাসানী বা হোসেনি বলা হত।
দরবেশ (মিষ্টি)
দরবেশ বাংলার তথা পশ্চিমবঙ্গের বর্ধমানের অন্যতম জনপ্রিয় মিষ্টান্ন। এটি মূলত বোঁদে থেকে প্রস্তুত লাড্ডু। এই লাড্ডুতে লাল, হলুদ ও সাদা এই তিনি রঙের বোঁদে ব্যবহার করা হত। কথিত আছে দরবেশদের আলখাল্লা নানা রঙের হত এবং যেহেতু এই লাড্ডুও নানা রঙের বোঁদে দিয়ে প্রস্তুত হত তাই এর নাম রাখা হয় দরবেশ। বর্তমানে দরবেশ সধারণত লাল ও হলুদ রঙের বোঁদে দিয়েই তৈরী করা হয়।
জনপ্রিয়তা
বিখ্যাত কৌতুকাভিনেতা নবদ্বীপ হালদারের কৌতুকগীতি শরীরটা আজ বেজায় খারাপ-এ তিনি গেয়েছেন বাগবাজারের রসগোল্লা, ভীম নাগের সন্দেশ বর্ধমানের সীতাভোগ মিহিদানা দরবেশ
মোহাম্মদ মানিক
মোহাম্মদ মানিক (জন্ম ৪ মার্চ ১৯৯১) বরিশাল বিভাগের হয়ে খেলেন এমন একজন বাংলাদেশী প্রথম শ্রেণির ক্রিকেটার।
ইডলি
ইডলি দক্ষিণ ভারতের একটি জনপ্রিয় খাবার যা তৈরি হয় সেদ্ধ চালের আটা দিয়ে৷ এই খাবারটিকে ভাপা পিঠার দূর সম্পর্কের আত্মীয়ও বলা চলে।
প্রস্তুত প্রণালী
মাসকলাই বা বিউলির ডাল এবং চাল ভাল করে ধুয়ে আলাদা আলাদা পাত্রে অন্তত চার ঘণ্টা ভিজিয়ে রাখতে হবে। এবার জল থেকে তুলে আর এক বার ঠাণ্ডা জলে ধুয়ে নিতে হবে। তার পর আলাদা আলাদা মিহি ভাবে চাল এবং ডাল বেটে নিতে হবে। মেথিও বেটে রাখতে হবে। এ বার চাল বাটা, ডাল বাটা এবং মেথি বাটা এক সঙ্গে একটি পাত্রে মিশিয়ে নিতে হবে। সেই পাত্রটি চাপা দিয়ে সারা রাত রাখতে হবে। পরের দিন ইডলি বানানোর সময়ে এক বার হাত দিয়ে ভাল করে নেড়ে নিতে হবে। ইডলি বানানোর পাত্রে অল্প করে নারকেল তেল লাগিয়ে নিনমতে হবে। এ বার ইডলির মিশ্রণ ওই মোল্ডে হাতা করে ঢেলে দিতে হবে। স্টিমারে ৭-১০ মিনিটের মধ্যেই তৈরি হয়ে যাবে ইডলি।
ঐতিহ্যবাহী প্রথায় ইডলি তৈরীতে ছাঁচের বদলে পাতা ব্যবহার করা হয়।
পরিবেশন
ইডলি খুব একটা স্বাদযুক্ত না হওয়ায় ইডলির সংগে সাম্বার (ডাল), চাটনি অথবা মাছের তরকারি পরিবেশন করা হয়।
করাচি বিভাগ
করাচি বিভাগ পাকিস্তানের সিন্ধু প্রদেশের একটি প্রশাসনিক বিভাগ।
২০০০ সালে করাচি বিভাগটি বিলুপ্ত ঘোষণা করা হয় এবং করাচির ৫টি জেলা একত্রিত করে জেলা শহর করাচিতে করা হয়েছিল। করাচির জেলা শহর মূলত ১৮টি শহর এবং ১৭৮টি ইউনিয়ন পরিষদের মধ্যে বিভক্ত করে গঠন করা হয়েছিল।
২০১৩ সালের নভেম্বর মাসে, করাচি জেলার পূর্ব অঞ্চলে বিভক্ত করে একটি নতুন জেলা (৬ষ্ঠ) করনগি গঠিত হয়েছিল।
খওয়াহান বিমানবন্দর
খওয়াহান বিমানবন্দর  একটি বেসরকারীভাবে ব্যবহৃত বিমানবন্দর, যেটি আফগানিস্তান এর বাদাখশন প্রদেশের, খওয়াহান জেলায় কাছাকাছি অবস্থান করছে।
হেনরি (কমিক্স)
হেনরি (বাংলায় হেনরি, গাবলু বা গুণধর) ১৯৩২ সাল থেকে চালু হওয়া কার্ল অ্যান্ডারসন কৃত সৃষ্ট একটি কমিক স্ট্রিপ। প্রধান চরিত্র একটি ন্যাড়া মাথার বাচ্চা ছেলে যে কথা বলে না। প্রথম কয়েকটি পর্ব বাদ দিলে চরিত্রটি মূলত মূকাভিনয়ের মাধ্যমে যোগাযোগ করে, যা হেনরির কমিক বই বেরোবার পর থেকে বদল হয়।
রফিকুল ইসলাম রনি
রফিকুল ইসলাম রনি জাতীয় পার্টির রাজনীতিবিদ ও চাঁদপুর-১ আসনের সাবেক সংসদ সদস্য।
জন্ম ও প্রাথমিক জীবন
রফিকুল ইসলাম রনি চাঁদপুর জেলায় জন্মগ্রহণ করেন।
রাজনৈতিক ও কর্মজীবন
রফিকুল ইসলাম রনি ১৯৮৬ সালের তৃতীয় জাতীয় সংসদ নির্বাচনে জাতীয় পার্টির মনোনয়ন নিয়ে চাঁদপুর-১ আসন থেকে সংসদ সদস্য নির্বাচিত হয়েছিলেন। ১৯৮৮, ১৯৯১ ও জুন ১৯৯৬ সালের জাতীয় সংসদ নির্বাচনেও তিনি একই আসন থেকে স্বতন্ত্র প্রার্থী হয়ে পরাজিত হন।
মৃত্যু
রফিকুল ইসলাম রনি ১৭ সেপ্টেম্বর ১৯৯৮ সালে বন্যাদুর্গতদের মাঝে ত্রান বিতরন করতে গিয়ে মৃত্যবরণ করেন।
আনন্দ শিপইর্য়াড এন্ড স্লিপওয়েজ
আনন্দ শিপইয়ার্ড এন্ড স্লিপওয়েজ হচ্ছে বাংলাদেশের একটি জাহাজ নির্মাণকারী প্রতিষ্ঠান। এটিই বাংলাদেশের প্রথম প্রতিষ্ঠান যেটি সমুদ্রগামী জাহাজ নিমার্ণ করে বিদেশী ক্রেতার কাছে হস্তান্তর করে। এটি আনন্দ গ্রুপের একটি প্রতিষ্ঠান।
শিপইর্য়াডটির উৎপাদন স্থানের আয়তন ৮০,০০০বর্গ মিটার। এতে ৭০০ এর অধিক জনশক্তি নিয়োজিত রয়েছে, এটি প্রতি বছর জাহাজ থেকে ৮০০০ টন স্টিল উৎপাদন করে। নভেম্বর ২০০৮ পর্যন্ত এটি ইউরোপীয় ও আফ্রিকান ক্রেতাদের কাছ থেকে ৩৪টি জাহাজ নির্মাণের জন্য $৩৭৩ মিলিয়ন মার্কিন ডলার সমম্যল্যের অর্থের অর্ডার গ্রহণ করেছে।
আনন্দ শিপইয়ার্ড ডেনমার্ক, জার্মানি, নরওয়ে, মোজাম্বিক প্রভৃতি দেশে জাহাজ রপ্তানী করে থাকে।
হস্তান্তরিত জাহাজ
এটি কোন সম্পূর্ণ তালিকা নয়। তথ্যের পরিবর্তণও ঘটতে পারে।
রাজা (১৯৯৯-এর চলচ্চিত্র)
রাজা (రాజా) হচ্ছে ১৯৯৯ সালে মুক্তিপ্রাপ্ত একটি তেলুগু চলচ্চিত্র। প্রণয়ধর্মী এই চলচ্চিত্রের পরিচালক ছিলেন মুপ্পালেননি শিব এবং প্রযোজক ছিলেন আর.বি. চৌধুরী। চিত্রনাট্য পরিচালক মুপ্পালানেনি শিবের লেখা হলেও চলচ্চিত্রটির কাহিনী ১৯৯৮ সালের তামিল চলচ্চিত্র উন্নিড়াতিল এন্নাই কোড়ুতেন থেকে নেওয়া ছিলো যেটি বিক্রম পরিচালনা করেছিলেন এবং ওখানে অভিনেতা কার্তিক অভিনয় করেছিলেন। এই তেলুগু রাজা চলচ্চিত্রে মুখ্য চরিত্রে অভিনয় করেছিলেন ভেঙ্কটেশ, সৌন্দর্যা এবং আব্বাস। চলচ্চিত্রটির সঙ্গীত পরিচালক ছিলেন এস এ রাজকুমার। চলচ্চিত্রটি তিনটি ফিল্মফেয়ার পুরস্কার দক্ষিণ জেতে, এগুলো হলোঃ শ্রেষ্ঠ চলচ্চিত্র বিভাগে ফিল্মফেয়ার পুরস্কার - তেলুগু, শ্রেষ্ঠ অভিনেত্রী বিভাগে ফিল্মফেয়ার পুরস্কার - তেলুগু এবং শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তেলুগু। অন্ধ্র প্রদেশের বিভিন্ন চলচ্চিত্র প্রেক্ষাগৃহে এই চলচ্চিত্রটি প্রায় ১০০ দিনের মত চলেছিলো কারণ দর্শক এটিকে পছন্দ করেছিলো।
সমুদ্র (হিন্দুধর্ম)
সমুদ্র (समुद्र, ) হল একটি সংস্কৃত শব্দ যার আক্ষরিক অর্থ হল "জল একত্র করা"। এটি মহাসাগর, সমুদ্র বা সঙ্গমকে বোঝায়। এটি সমুদ্রের হিন্দু দেবতা সমুদ্রদেবের নামও গঠন করে। শব্দটি সংস্কৃত দ্বারা প্রভাবিত অন্যান্য ভাষায়ও বিদ্যমান।
শব্দটি ঋগ্বেদে ১৩৩ বার এসেছে, সমুদ্র (বাস্তব, পৌরাণিক বা রূপক) বা বৃহৎ জলাশয় এবং সেইসাথে বৃহৎ সোম জাহাজকে উল্লেখ করে। যজুর্বেদে শব্দটি অশ্বমেধের সময় সম্পাদিত অনাহোম-এর শেষে মন্ত্রে উল্লেখ করা হয়েছে, যার অর্থ এক বিলিয়ন।
লারকানা বিভাগ
লারকানা বিভাগ (لاڙڪاڻو ڊويزن) পাকিস্তানের সিন্ধু প্রদেশের একটি প্রশাসনিক বিভাগ। ২০০০ সালে বিভাগটি বিলুপ্ত ঘোষণা করা হয় কিন্তু ১১ জুলাই ২০১১ তারিখে আবারো পূর্বের নামে ফিরিয়ে আনা হয়।
লারকানা হচ্ছে লারকানা বিভাগের বিভাগীয় সদর দপ্তর। বিভাগটির মধ্যে নিম্নলিখিত জেলাগুলি রয়েছে:
অজিতকুমার গুহ
অজিতকুমার গুহ (১৫ই এপ্রিল, ১৯১৪-১২ই নভেম্বর, ১৯৬৯) একজন বাঙালি শিক্ষাবিদ, লেখক ও বুদ্ধিজীবী।
জন্ম
অজিতকুমার কুমিল্লা শহরের সুপারিবাগানে জন্মগ্রহণ করেন। তার পিতার নাম নৃপেন্দ্রমোহন গুহ।
শিক্ষাজীবন
১৯৩০ সালে তিনি কুমিল্লার ঈশ্বর পাঠশালা থেকে ম্যাট্রিক পাস করে কুমিল্লা ভিক্টোরিয়া কলেজ থেকে আই. এ (১৯৩২) ও বি. এ (১৯৩৪)। ১৯৩৬ সালে কলকাতা বিশ্ববিদ্যালয়ে ভর্তি হন এবং সেখান থেকে বাংলায় এম. এ (১৯৩৯) পাস করেন। পরে তিনি বি.টি পরীক্ষায়ও প্রথম শ্রেণীতে প্রথম হয়ে উত্তীর্ণ হন।
কর্মজীবন
১৯৪২ সালে ঢাকা জেলার প্রিয়নাথ হাইস্কুলে শিক্ষকতার মধ্য দিয়ে অজিতকুমার কর্মজীবন শুরু করেন। প্রায় ছয় বছর এই স্কুলে শিক্ষকতা করার পর তিনি ১৯৪৮ সালে জগন্নাথ কলেজ এর বাংলা বিভাগের অধ্যাপক ও পরে বিভাগীয় প্রধান হন। তিনি ১৯৬৮ সালের ৩১ জুলাই এখান থেকে অবসর নেন। এর মধ্যে ১৯৫৭-৫৮ সালে তিনি ঢাকা বিশ্ববিদ্যালয়ের বাংলা বিভাগের খণ্ডকালীন অধ্যাপক ছিলেন। জগন্নাথ কলেজ ছেড়ে তিনি ঢাকার টিচার্স ট্রেনিং কলেজের উপাধ্যক্ষ পদে যোগদান করেন।
সাহিত্যিক জীবন
অজিতকুমার ১৯৪০-৪২ পর্যন্ত শান্তিনিকেতনে ছিলেন। সে সময় তিনি রবীন্দ্রসাহিত্যে ব্যুৎপত্তিলাভ করেন। পরর্বর্তীকালে এ বিষয়ে তিনি প্রজ্ঞাবান ও মননশীল প্রবন্ধ রচনা করেছিলেন। তিনি রবীন্দ্রনাথের সঞ্চয়িতা, সোনার তরী, গীতাঞ্জলি, গীতবিতান, কালিদাসের মেঘদূত এবং বঙ্কিমের কৃষ্ণকান্তের উইল -এর মত গুরুত্বপূর্ণ সাহিত্যগ্রন্থ সম্পাদনা করেন ও এগুলির জন্য মূল্যবান ভূমিকা লেখেন। এছাড়াও সাহিত্য, শিক্ষা ও সংস্কৃতি সম্পর্কে তিনি বহু প্রবন্ধ রচনা করেন।
মতাদর্শ
অজিতকুমার ছিলেন একজন মুক্তচিন্তার মানুষ। এদেশের অসাম্প্রদায়িক ও র্ধর্মনিরপেক্ষ সাহিত্য-সংস্কৃতি চর্চার ধারা নির্মাণে তার অবদান ও সাফল্য অপরিসীম। রবীন্দ্রসাহিত্যের অধ্যাপক এবং সুবক্তা হিসেবে তার খ্যাতি ছিল। অজিতকুমার গুহ চিরকুমার ছিলেন। তিনি ১৯৬৯ সালের ১২ই নভেম্বর কুমিল্লার সুপারিবাগানে মৃত্যুবরণ করেন।
ভারতীয় মহাকাশ বিজ্ঞান ও প্রযুক্তি সংস্থা
ভারতীয় মহাকাশ বিজ্ঞান ও প্রযুক্তি সংস্থা (ইন্ডিয়ান ইনস্টিটিউট অফ স্পেস সায়েন্স অ্যান্ড টেকনোলজি বা আইআইএসটি) ভারতের জাতীয় মহাকাশ বিজ্ঞান গবেষণা ও উন্নয়ন সংস্থা। এটি কেরল রাজ্যের তিরুবনন্তপুরমের নেদুমাঙ্গাদের বলিয়ামালায় অবস্থিত। ২০০৭ সালের ১৪ সেপ্টেম্বর ইসরো চেয়ারম্যান ড. জি. মাধবন নায়ার এটির উদ্বোধন করেন। ভারতীয় মহাকাশ গবেষণা সংস্থা (ইসরো) ও ভারত সরকারের মহাকাশ বিভাগ আইআইএসটি-র স্পনসর। ভারতের প্রাক্তন রাষ্ট্রপতি ড. এ পি জে আবদুল কালাম আইআইএসটির প্রথম অধ্যক্ষ হন।
অজিতকুমার গুহ
মৃত্যু
তিনি ১২ই নভেম্বর, ১৯৬৯ সালে সুপারিবাগান, কুমিল্লায় মারা যান।
পুরস্কার এবং সম্মাননা
নিজ ক্ষেত্রে অবদানের স্বীকৃতিস্বরূপ ২০১৩ সালে তাকে মরণোত্তর একুশে পদক দেয়া হয়।
ডক্টর স্ট্রেঞ্জ
ডক্টর (ডাক্তার) স্টিফেন ভিনসেন্ট স্ট্রেঞ্জ হলো মার্ভেল কমিক্স দ্বারা প্রকাশিত মার্কিন কমিক বইয়ের একটি কাল্পনিক সুপারহিরো। চরিত্রটি চিত্রকর স্টিভ ডিটকো ও লেখক স্ট্যান লি দ্বারা নির্মিত এবং চরিত্রটি স্ট্রেঞ্জ টেইলস #১১০ (প্রচ্ছদের তারিখ জুলাই ১৯৬৩ হিসেবে দেওয়া)-এ প্রথমবার আবির্ভূত হয়। ডক্টর স্ট্রেঞ্জ জাদুকরী ও রহস্যময় বিপদের বিরুদ্ধে "সর্সারার সুপ্রিম" (জাদুকরদের মধ্যে প্রধান) ও পৃথিবীর মূখ্য রক্ষক হিসেবে কাজ করেন। চরিত্রটি কালো জাদু ও চান্দু দ্য ম্যাজিসিয়ান থেকে অনুপ্রাণিত এবং মার্ভেল কমিক্সে একটি ভিন্ন রকমের চরিত্র ও মরমিবাদের বিষয়বস্তু নিয়ে আসার জন্য কমিক বইয়ের রৌপ্য যুগে চরিত্রটির তৈরি করা হয়।
চরিত্রটির উৎপত্তি কাহিনি ইঙ্গিত করে যে তিনি পূর্বে একসময় এক অহংবাদী শল্যচিকিৎসক ছিলেন। তিনি একটি গাড়ি দুর্ঘনায় তার দুই হাতে গুরুতরভাবে আঘাত পান এবং চিকিৎসা করার ক্ষমতা থেকে ব্যর্থ হন। তারপর, তিনি তার হাত দু-টি ঠিক করার উদ্দেশ্যে পুরো পৃথিবীতে ঘুরতে থাকেন এবং এন্সিয়েন্ট ওয়ানকে (পুরোনো "সর্সারার সুপ্রিম") খুঁজে পান। স্ট্রেঞ্জ তার একজন শিষ্য এবং উভয়ই জাদুশিল্প ও মার্শাল শিল্পের একজন সম্পাদনাকারী হয়ে ওঠেন। তার পরিধানে রয়েছে একটি কবচ এবং দু-টি মূল নিদর্শনাদি, ক্লোক অফ লেভিটেশন ও আই অফ আগামোটো, যা তাকে অধিকতর শক্তি প্রদান করে। চলবার পথে তার সাথে তার সাহায্যের জন্য রয়েছে তার বন্ধু ও সাজভৃত্য, ওং এবং জাদুকরী নিদর্শনাদি একটি বৃহৎ ভাণ্ডার। তিনি নিউ ইয়র্ক শহরে অবস্থিত স্যাঙ্কটাম স্যাঙ্কটোরাম নামক ভবনে বসবাস করা শুরু করেন। পরবর্তীতে, ভবিষ্যৎে আসা বিপদের বিরুদ্ধে এই পৃথিবীকে রক্ষার জন্য স্ট্রেঞ্জ "সর্সারার সুপ্রিম"-এর পদটি ধারণ করেন।
চরিত্রটি প্রথমবারের জন্য পিটার হুটেন দ্বারা সরাসরি মারপিঠধর্মীতে টেলিভিশন চলচ্চিত্র ডিআর. স্ট্রেঞ্জ-এ আবির্ভূত হয়। বেনেডিক্ট কাম্বারব্যাচ মার্ভেল সিনেম্যাটিক ইউনিভার্স চলচ্চিত্র ডক্টর স্ট্রেঞ্জ (২০১৬), থর: র‍্যাগনারক (২০১৭), অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯)-এ চরিত্রটির ভূমিকায় অভিনয় করেন। কাম্বারব্যাচ তার ভূমিকায় ডিজনি+ অ্যানিমেটেড ধারাবাহিক ওয়াট ইফ...? এ তার চরিত্রের একটি ভিন্য সংস্করণের পাশাপাশি আসন্ন চলচ্চিত্র স্পাইডার-ম্যান: নো ওয়ে হোম এবং ''ডক্টর স্ট্রেঞ্জ ইন দ্য মাল্টিভার্স অব ম্যাডনেস এ পুনরাবৃত্তি করবেন।
এন৬ (বাংলাদেশ)
এন৬ বাংলাদেশের একটি জাতীয় মহাসড়ক যা রাজশাহী বিভাগে রাজশাহী এবং কাশীনাথপুরকে সংযুক্ত করে।
সংযোগস্থলের তালিকা
সম্পূর্ণ রুটটি রাজশাহী বিভাগ-এর মধ্যে।
মিরপুর খাস বিভাগ
মিরপুর খাস বিভাগ (ميرپورخاص ڊويزن) পাকিস্তানের সিন্ধু প্রদেশের একটি প্রশাসনিক বিভাগ। ২০০০ সালে বিভাগটি বিলুপ্ত ঘোষণা করা হয় কিন্তু ২০১১ সালের ১১ জুলাই তারিখে পুনরায় পূর্বের নামে ফিরিয়ে আনা হয়।
মিরপুর খাস হচ্ছে মিরপুর খাস বিভাগের বিভাগীয় সদর দপ্তর। বিভাগটি নিম্নলিখিত ৩টি জেলা নিয়ে গঠিত হয়েছে:
মোসাদ্দেক ইফতেখার
মোসাদ্দেক ইফতেখার (জন্ম ২৬ ডিসেম্বর ১৯৮৯) একজন বাংলাদেশী ক্রিকেটার । তিনি ২৬ ফেব্রুয়ারি ২০১৯ সালে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে খেলাঘর সমাজ কল্যাণ সমিতির হয়ে টি-টোয়েন্টিতে আত্মপ্রকাশ করেছিলেন।
জাপান-পাকিস্তান সম্পর্ক
জাপান-পাকিস্তান সম্পর্ক জাপান ও পাকিস্তানের মধ্যে বৈদেশিক সম্পর্ককে উল্লেখ করে।
পাকিস্তান বাংলাদেশের কাছে পরাজিত দেশ🙂
যুদ্ধের পূর্বে
জাপানের সার্বভৌমত্বের পুনর্নির্মাণ ও পুনর্গঠনে পাকিস্তান ১৯৪৭-৫১ সালে গুরুত্বপূর্ণ ভূমিকা পালন করেছিল। ১৯৫১ সালের ৮ সেপ্টেম্বর সান ফ্রানসিস্কোতে মার্কিন যুক্তরাষ্ট্রের রাষ্ট্রদূত জন ফস্টার ডুলসকে চিহ্নিত করে জাপানের শান্তি চুক্তিতে পাকিস্তানকে 'টাওয়ার অফ টপ' বলা হয়। অনেক এশিয়ান দেশ থেকে ভিন্ন, পাকিস্তান তার অর্থনীতির উন্নয়নে সহায়তা করার জন্য জাপানকে যুদ্ধাপরাধীদের মুক্ত করে তুলেছে। পাকিস্তান প্রথম কয়েকটি দেশের মধ্যে ছিল যারা জাপানি শান্তি চুক্তি অনুমোদন করেছে।
জাপানে তুলা ও পাট রপ্তানি করে জাপানে ১ দশকের দিকে জাপানের যুদ্ধের অর্থনৈতিক পুনরুজ্জীবনে পাকিস্তানের নেতৃস্থানীয় ভূমিকা পালন করে, কারণ টেক্সটাইলটি একমাত্র শিল্প। এসএপিএপি-জাপান তার প্রথম বাণিজ্য মিশনটি ১৯৪৮ সালের মে মাসে পাকিস্তানে প্রেরণ করে, যার নেতৃত্বে ছিলেন ই। ইটান। দুই মাস পর, জাপান জুলাই ১৯৪৮ সালে পাকিস্তানের সঙ্গে একটি বাণিজ্য চুক্তি স্বাক্ষর করে, যা যুদ্ধের পর যে কোন দেশের সঙ্গে জাপানের স্বাক্ষরিত প্রথম বাণিজ্য চুক্তি ছিল। জাপানের বৈদেশিক মুদ্রা বিনিময় কম হওয়ার কারণে পাকিস্তানের বেশিরভাগ রপ্তানিকারক অব্যাহতিপ্রাপ্ত অর্থ প্রদানের উপর ছিল। তুলা এবং পাটের বিনিময়ে, পাকিস্তান জাপান থেকে টেক্সটাইল আমদানি করে। অতএব, তাদের মধ্যে একটি পারস্পরিক উপকারী বাণিজ্য সম্পর্ক উদ্ভূত। উপরন্তু, সালে করাচিতে একটি জাপানীজ ট্রেডিং লিয়াজেন এজেন্সি প্রতিষ্ঠিত হয়, যা ছিল যুদ্ধের পর জাপানের জন্য একটি কূটনৈতিক উৎস। পাকিস্তান তার সুবিধা জন্য জাপানি টেক্সটাইল শিল্প পর্যালোচনা করার জন্য সেপ্টেম্বর ১৯৪৮ সালে পাকিস্তান মির্জা আবুল ইসপাহানির অধীন জাপান তার প্রথম বাণিজ্য মিশন পাঠানো হয়েছে। আরেকটি এসসিএপি-জাপান বাণিজ্য মিশন, ই.বি. ব্ল্যাচেলি, ১৯৪২ সালের ফেব্রুয়ারি মাসে পাকিস্তান সফর করেন এবং বি.ও. অ্যাডামস এবং এ.বি. জাপানি শিল্পের জন্য স্নেহেই তুলো এবং পাট নিয়ে আলোচনা করার জন্য পাকিস্তানকে পরিবেশন করে। এই পরিদর্শনের ফলে বাণিজ্য বৃদ্ধি এবং উভয় দেশের মধ্যে অন্যান্য অর্থনৈতিক কার্যক্রমকে উন্নীত করার জন্য পাকিস্তানের অন্যান্য বাণিজ্য প্রতিনিধিদলের পথ প্রশস্ত হয়।
পূর্ব পাকিস্তানের স্বাধীনতা
১৯৭১ সালের আগে পাকিস্তান-জাপান অফিশিয়াল ডেভেলপমেন্ট অ্যাসিসট্যান্ট (ওডিএ) প্রোগ্রামে উচ্চতর হয়ে ওঠে এবং ১৯৬১-৭১ সালের মধ্যে প্রায় ১৮ শতাংশ সহায়তা বিতরণ করা হয়। পূর্ব পাকিস্তানে এবং পাকিস্তান রেডক্রস (সিকু জুবি) যুদ্ধে ভারতবর্ষে কলকাতায় পালিয়ে আসা শরণার্থীদের সাহায্য, তবে পাকিস্তান ও জাপান মধ্যে পার্থক্য সৃষ্টি করে। জাপান বাঙালি জাতীয়তাবাদের ভিত্তিতে পূর্ব পাকিস্তানের সঙ্কটকে বোঝায় এবং এটি সমর্থন করে। অন্যদিকে, জাপান ভিয়েতনামের স্ব-সংকল্পের সমর্থন করে না। পূর্ব পাকিস্তানের সমস্যা সম্পর্কে জাপান সম্পূর্ণ নিরপেক্ষতা গ্রহণ করে নি। জাপানের রাজনৈতিক দলসমূহ এবং সামাজিক গোষ্ঠী পূর্ব পাকিস্তানকে সমর্থন করে। বাংলাদেশের সৃষ্টির কারণ সমর্থন শীঘ্রই পূর্ব পাকিস্তানে যুদ্ধ শুরু হয়; জাপান তার কনস্যুলেট জেনারেলকে ঢাকায় বন্ধ করে দেয় এবং পাকিস্তানে (এবং ভারতের সাথে) কাট-অফ সহায়তা বন্ধ করে দেয়। ১৯৭২ সালের ১০ ফেব্রুয়ারি জাপান দুই মাসের মধ্যে বাংলাদেশকে স্বীকৃতি দেয়। জাপানের ঋণের অর্ধেক পূর্ব পাকিস্তানে খরচ হয় এবং পাকিস্তানকে যে কোনও সিদ্ধান্তের আগেই জাপান স্বীকৃতি দেয় সেহেতু এই ঋণগুলি পাকিস্তানের জন্য প্রত্যাখ্যান করে।
আদিবাস (বস্ত্র)
আদিবাস (Adhīvāsah, Adhīvāsa, Adivasa) বৈদিক যুগের পোশাকের একটি উপরের পোশাক; এটি ম্যান্টাল বা চাদরের অনুরূপ এক ধরণের বাইরের পোশাক। বেদাদি শাস্ত্রে এই দুটি প্রধান উপাদানযুক্ত পোশাকের একটি ধরণ হিসাবে পরিধান (পোশাক) কে বোঝায় যেখানে বাস নীচের শরীরের জন্য এবং আদিবাস উপরের শরীরের জন্য।
ব্যবহার
সেই সময়কার রাজা ও যুবরাজরা আদিবাস (paridhāna) পরিধান করতেন। ধর্মীয় অনুষ্ঠানের মতো বিশেষ অনুষ্ঠানে, পরিধান paridhāna আবশ্যক ছিল। পরিধান নিম্ন দেহের জন্য বাস (বস্ত্র বা বসন), উপরের শরীরের পোশাক হিসাবে আদিবাস, উপরের শরীরের জন্য উত্তরীয় পোশাক হিসেবে ব্যবহৃত হত। এই পোশাকগুলির বেশিরভাগই পুরুষ এবং মহিলাদের জন্য স্বতন্ত্র পোশাক এবং আচ্ছাদনের ধরনের জন্য সাধারণ ছিল। মাথার পোশাকটি উষ্ণীষ নামে পরিচিত ছিল। বৈদিক যুগের আর্যরা এই পোশাকগুলি আনুষ্ঠানিকভাবে পোশাক পরতে ব্যবহার করতেন এবং কখনও কখনও এগুলো সোনা দিয়ে সজ্জিত হত। পরবর্তীতে আরও কয়েক ধরনের পোশাক যেমন অটক, দ্রাপি এবং নিবী ব্যবহার করা হত।
কিস্তিমাত (চলচ্চিত্র)
কিস্তিমাত আশিকুর রহমান পরিচালিত ২০১৪ সালের বাংলাদেশী অ্যাকশন চলচ্চিত্র। এটি আশিকুর রহমান পরিচালিত দ্বিতীয় চলচ্চিত্র। এই ছবিতে অভিনয় করেছেন আরেফিন শুভ, আঁচল, মিশা সওদাগর, এবং টাইগার রবি। চলচ্চিত্রটি টাইগার মিডিয়া লিমিটেড এবং দি অভি কথাচিত্র যৌথভাবে প্রযোজনা করেছেন। কিস্তিমাত এর এক মিনিট দৈর্ঘ্যের টিজার ৬ই মে ২০১৪ তে ইউটিউবে মুক্তি পায়.
কাহিনী
একজন পুলিশ কর্মকর্তা। একেবারেই খামখেয়ালি। কাজকর্মে তেমন মন নেই। কিন্তু এই ব্যক্তিই একসময় অসম্ভব সাহসী হয়ে ওঠেন। অসাধারণ বুদ্ধিমত্তার পরিচয় দেন। তার বুদ্ধির কাছে হার মানে অন্যরা।
নির্মাণ
২০১৪ সালের ১৫ই মার্চ ছবিটির মহরত অনুষ্ঠিত হয় বাংলাদেশ চলচ্চিত্র উন্নয়ন সংস্থার (এফডিসি) জহির রায়হান কালার ল্যাব মিলনায়তনে। একই দিনে ছবিটির শুটিং শুরু হয় এফডিসির ৬ নম্বর ফ্লোরে। এটি আশিকুর রহমান পরিচালিত দ্বিতীয় চলচ্চিত্র, পূর্বে তিনি গ্যাংস্টার রিটার্নস (২০১৪) চলচ্চিত্র নির্মাণ করেছিলেন। ছবিটির চিত্রনাট্য রচনা করেন কাশেম আলী দুলাল। মুক্তির পূর্বে ছবিটির বিরুদ্ধে হিন্দি চলচ্চিত্র জয়ন্ত ভাই কি লাভ স্টোরি এবং তেলুগু চলচ্চিত্র গাব্বার সিং-এর নকলের অভিযোগ ওঠলে পরিচালক বলেন, "চিত্রনাট্যকারকে বারবার অনুরোধ করেছি, আমার প্রথম সিনেমাটি যেন কোনো ভাবেই নকল কিছু না হয়। তিনি আমাকে সেই আশ্বাস দিয়েছেন। আমি তার লেখা চিত্রনাট্য অনুযায়ী সিনেমাটি নির্মাণ করেছি। যদি নকল হয়ে থাকে, তাহলে তার দায় বর্তাবে তার উপর।" এই ছবিতে প্রথমবারের মত জুটিবদ্ধ হন আরিফিন শুভ ও আঁচল। ছবিতে তাদের দুজনকে দুর্জয় ও পিয়া চরিত্রে দেখা যায় এবং মিশা সওদাগরকে লায়ন রবি চরিত্রে দেখা যায়।
সঙ্গীত
কিস্তিমাত চলচ্চিত্রের সুর করেছেন শওকত আলী ইমন, ইমরান, নাভেদ, শুচি শামস। গানের কথা লিখেছেন জাহিদ হাসান অভি। গানে কণ্ঠ দিয়েছেন ইমরান, সাবরিনা পড়শী, বাঁধন সরকার পূজা, ও দিলশাদ নাহার কনা।
প্রতিক্রিয়া
দৈনিক ইত্তেফাক-এ এক সমালোচনায় সেলিনা আক্তার শেলী লিখেন আশিকুর রহমান পরিচালনা ও চিত্রগ্রহণ দুই কাজ করতে গিয়ে গুছিয়ে কাজ করতে না পেরে তা "এলোমেলো" করে ফেলেছেন। আরিফিন শুভ "পারফেক্ট" ছিলেন, তবে "অযথাই চিত্কার-চেঁচামেচি" করেছেন বলেও উল্লেখ করেন এবং মিশা সওদাগরের অভিনয় প্রসঙ্গে বলেন, "মিশা সওদাগর না থাকলে ছবিটি টেনে নিয়ে যাওয়া অনেক কঠিন হয়ে যেত"।
পিতা মাতা সন্তান (১৯৯১-এর চলচ্চিত্র)
পিতা মাতা সন্তান এ জে মিন্টু পরিচালিত ১৯৯১ সালের বাংলাদেশী পারিবারিক-নাট্যধর্মী চলচ্চিত্র। সানফ্লাওয়ার মুভিজের ব্যানারে নির্মিত চলচ্চিত্রটির কাহিনী লিখেছেন ছটকু আহমেদ এবং চিত্রনাট্য লিখেছেন মিন্টু। এতে শ্রেষ্ঠাংশে অভিনয় করেন শাবানা, আলমগীর, রাইসুল ইসলাম আসাদ, ইমরান, নূতন ও জিনাত।
চলচ্চিত্রটি ১৯৯১ সালের ১৭ই এপ্রিল বাংলাদেশে মুক্তি পায়। এটি শ্রেষ্ঠ পরিচালক ও শ্রেষ্ঠ অভিনেতা বিভাগে জাতীয় চলচ্চিত্র পুরস্কারসহ মোট পাঁচটি বিভাগে জাতীয় চলচ্চিত্র পুরস্কার লাভ করে।
গাজরের হালুয়া
গাজরের হালুয়া (হিন্দি: गाजर का हलवा, উর্দু / পাঞ্জাবি: گاجر کا حلوە) (কখনো কখনো গাজরিলা নামেও পরিচিত)  এক প্রকারের মিষ্টি জাতীয় খাদ্য যা উত্তর ভারত এবং পাকিস্থানে অধিক ব্যবহৃত হয়। এটা গাজর বেটে বা ছেঁচে ক্ষীরের ভিতর দিয়ে তৈরি করা হয়। এর রঙ হয় লাল।গাজর এর হালুয়া বেশ সুস্বাদু।অনেক সময় এই হালুয়ার রং বাদামী ও হয়।
উপকরণ
গাজর ৪০০ গ্রাম, দুধ এক লিটার, চিনি আধাকাপ, গুঁড়ো দুধ আধাকাপ, ঘি আধাকাপ, বাদাম কুচি তিন টেবিল চামচ ও কিসমিস সাজানোর জন্য।
প্রস্তুত প্রণালি
প্রথমে গাজর দুধের মধ্যে সিদ্ধ করে নিতে হবে। দুধ শুকিয়ে গেলে চুলা থেকে নামিয়ে ঠাণ্ডা করে ব্লেন্ডারে ভাল করে ব্লেন্ড করে নিতে হবে। এবার একটি প্যানে ঘি দিয়ে তাতে ব্লেন্ড করা গাজর, গুঁড়ো দুধ, চিনি ও এলাচ একসঙ্গে মিশিয়ে নাড়তে হবে। হালুয়ার পানি শুকিয়ে গেলে চুলা থেকে নামিয়ে পাত্রে ঢেলে ঠাণ্ডা করে নিতে হবে। তারপর বাদাম কুচি ও কিশমিশ দিয়ে সাজিয়ে পরিবেশন করলেই হয়ে যাবে সুস্বাদু গাজরের হালুয়া।
ইনস্টিটিউট অব হেলথ টেকনোলজি, গোপালগঞ্জ
ইনস্টিটিউট অব হেলথ টেকনোলজি, টুঙ্গিপাড়া, গোপালগঞ্জ বা সংক্ষেপে আই.এইচ.টি, টুঙ্গিপাড়া গোপালগঞ্জ বাংলাদেশের সরকারি মেডিক্যাল টেকনোলজি ইনস্টিটিউট গুলোর মধ্যে ১২ তম । এটি ২০১৯ সাল থেকে মাত্র ৭০ জন ছাত্র-ছাত্রী নিয়ে যাত্রা শুরু করে।
রাস্কিন বন্ড
রাস্কিন বন্ড (জন্মঃ ১৯ মে ১৯৩৪) হলেন একজন ব্রিটিশ বংশোদ্ভূত ভারতীয় লেখক। তিনি তার পরিবার নিয়ে ভারতের মুসৌরিতে থাকেন। Our Trees Still Grow in Dehra লেখার জন্য ১৯৯২ সালে তিনি সাহিত্য আকাডেমি পুরস্কার পান। তিনি ১৯৯৯ সালে পদ্মশ্রী এবং ২০১৪ সালে পদ্মভূষণ পুরস্কারে ভূষিত হন। তার বই অবলম্বনে বলিউডে দুর্দান্ত সিনেমা তৈরি হয়েছে।
জীবন ও কর্মজীবন
রাস্কিন বন্ড ১৯৩৪ সালে ১৯ই মে জন্মগ্রহণ করেন একটি মিলেট্যারি  হাসপাতালে । তার ভাইবোন ছিল এলেন এবং উইলিয়াম। রাস্কিনের পিতা রয়্যাল বিমানবাহিনীতে ছিলেন । যখন  বন্ড ৪ বছরের ছিল তখন তার মা আলাদা হয়ে যান এবং এক পাঞ্জাবি-হিন্দুকে বিবাহ করেন। বন্ড তার ছেলেবেলা কাটিয়েছিলেন বিজয়নগর (গুজরাত) এবং শিমলা। ১০ বছর বয়েসে হঠাৎ ১৯৪৪ সালে ম্যালেরিয়ায় তার পিতার মৃত্যু হয়, তারপর থেকে রাস্কিন দেরাদুনে তার নানীর বাড়িতে থাকতেন। তিনি সিমলায় বিশপ কটন স্কুল থেকে পাস করেছেন।
চলচ্চিত্রের তালিকা
বন্ডের ঐতিহাসিক উপন্যাস “এ ফ্ল্যাইট অফ পিয়গন্স” থেকে হিন্দি চলচ্চিত্র জুনুন করা হয়েছে। এটি তৈরি করেছিলেন শশী কাপুর এবং পরিচালনা করেছিলেন শ্যাম বেনেগাল। রাস্কিন বন্ডের ছোট গল্প “সুসানার সেভেন হাসবেনডস” উপর ভিত্তি করে বিশাল ভরদ্বাজের চলচ্চিত্র “৭ খুন মাফ” তৈরি করা হয়েছে।
সাহিত্য শৈলী
বন্ডের জীবনের বেশির ভাগ কাজ হিমালয়ের পাদদেশে পাহাড় স্টেশন দ্বারা অনুপ্রাণিত, এখানে তিনি তার ছেলেবেলা কাটিয়েছেন। তিনি তার প্রথম উপন্যাস "দ্য রুম অন দ্য রুফ" লিখেছিলেন ১৭ বছর বয়সে এবং এটি প্রকাশিত হয়েছিল যখন তার বয়স ২১ বছর। এই সময়টা দেরাদুনে তার বাড়ির ছাদে ছোট ভাড়া রুমে তার বন্ধুদের সঙ্গে আংশিকভাবে থাকার ভালো অভিজ্ঞতা ছিল।
বিখ্যাত কাজ
thumb সংগ্রহ
উপন্যাস
পুরস্কার
দ্য ইন্ডিয়ান কাউন্সিল ফর চাইল্ড এডুকেশন তাকে ভারতে শিশুদের সাহিত্যের বৃদ্ধি করার অগ্রণী ভূমিকাকে স্বীকৃত দিয়েছে। তাকে ১৯৯২ সালে আওর ট্রীস স্টিল গ্রও ইন দেহ্রা’র জন্য সাহিত্য একাডেমি পুরস্কারে সম্মানি করা হয়। তিনি ১৯৯৯ সালে পদ্মশ্রী এবং ২০১৪ সালে পদ্মভূষণ পান।
বেশ করেছি প্রেম করেছি
বেশ করেছি প্রেম করেছি ২০১৫ সালের একটি প্রণয়-মারপিটধর্মী ভারতীয় বাংলা চলচ্চিত্র। ছবিটি পরিচালনা করেছেন রাজা চন্দ এবং প্রযোজনা করেছেন যৌথভাবে শ্রী ভেঙ্কটেশ ফিল্মস এবং সুরিন্দর ফিল্মস। চলচ্চিত্রটিতে অভিনয় করেছেন জিৎ, কোয়েল মল্লিক সহ আরো অনেকে। ছবির সঙ্গীতায়োজনে আছেন জিৎ গাঙ্গুলী, বাদ পড়েন বাংলাদেশের সংগীতশিল্পী হাবিব ওয়াহিদ ও বাপ্পা মজুমদার । ১৭ই জুলাই, ২০১৫ সালে চলচ্চিত্রটি মুক্তি পায়।
ধাতবতা
ভারী উপাদানের উপস্থিতি নক্ষত্রের নিউক্লিয়োসিন্থেসিস অন্তর্গত, এই তত্ত্ব যে মহাবিশ্বে হাইড্রোজেন এবং হিলিয়ামের চেয়ে বেশি ভারী উপাদান ("ধাতু", পরবর্তীতে) তারা বিকশিত হওয়ার সাথে সাথে তারাগুলির অন্ত:সার গঠিত হয়। সময়ের সাথে সাথে, তারার বাতাস এবং সুপারনোভা ধাতুগুলি পার্শ্ববর্তী পরিবেশে জমা হয়, আন্তঃকেন্দ্রীয় মাধ্যমকে সমৃদ্ধ করে এবং নতুন তারা জন্মের জন্য সামগ্রী সরবরাহ করে। এটি অনুসরণ করে যে, ধাতব-দরিদ্র প্রারম্ভিক মহাবিশ্বে তৈরি হওয়া প্রবীণ প্রজন্মের তারায় সাধারণত তরুণ প্রজন্মের তারার তুলনায় কম ধাতবসত্তা রয়েছে, যা আরও বেশি ধাতব সমৃদ্ধ মহাবিশ্ব গঠন করে।
বিভিন্ন ধরনের নক্ষত্রে প্রচুর পরিমাণে রাসায়নিক পরিবর্তন লক্ষ্য করা যায়। যা ধাতবতার জন্য চিহ্নিত করে বর্ণালী বিশিষ্টতার উপর ভিত্তি করে, ১৯৪৪ সালে জ্যোতির্বিদ ওয়াল্টার বাডে তারকাদের দুটি পৃথক জনগোষ্ঠীর অস্তিত্বের প্রস্তাব দিয়েছিলেন। এগুলি সাধারণত পপুলেশন-১ (ধাতব সমৃদ্ধ) এবং পপুলেশন-২ (ধাতব-দরিদ্র) তারা হিসাবে পরিচিত হয়। পপুলেশন-৩ হিসাবে পরিচিত তৃতীয় প্রকারের তারকা ১৯৭৮ সালে চালু হয়েছিল।   এই চূড়ান্ত ধাতব-অতি দরিদ্র নক্ষত্রগুলি মহাবিশ্বে নির্মিত "প্রথম" নক্ষত্র হিসাবে তাত্ত্বিকভাবে ধরা হয়েছিল।
সমীকরণ
ধাতবতা নির্ণয়ের সমীকরণ রয়েছে। সকল বস্তুর ধাতবতা সূর্যের সাপেক্ষে প্রকাশ করা হয়। সূর্যের ধাতবতা আনুমানিক ১.৮%। অর্থাৎ মোট ভরের শতকরা ১.৮ ভাগের জন্য দায়ী ধাতুগুলো। সুবিধার জন্য ধাতবতাকে অনেক সময়ই লোহা এবং হাইড্রোজেনের অনুপাত হিসেবে প্রকাশ করা হয়। তাহলে কোন বস্তুর লোহা-হাইড্রোজেন অনুপাত দাড়াচ্ছে:
যেখানে এবং  হচ্ছে প্রতি একক আয়তনে উপস্থিত লোহা এবং হাইড্রোজেন পরমাণুর সংখ্যা। ধাতবতার জন্য অনেক সময় "ডেক্স" এককটি ব্যবহার করা হয়।
২০০৯ সালের বাংলাদেশী চলচ্চিত্রের তালিকা
২০০৯ সালে বাংলাদেশে মুক্তিপ্রাপ্ত চলচ্চিত্রের তালিকা। এই বছর ৬৩টি বাংলাদেশী চলচ্চিত্র এবং একটি বাংলাদেশ-ভারত যৌথ প্রযোজনার চলচ্চিত্র মুক্তি পায়।
ইমরান উজ্জামান
ইমরান উজ্জামান (জন্ম ৪ নভেম্বর ১৯৯৪) একজন বাংলাদেশী ক্রিকেটার। তিনি ২৭ মার্চ ২০১৯ সালে ২০১৮-১৯ ঢাকা প্রিমিয়ার ডিভিশন ক্রিকেট লিগে প্রাইম দোলেশ্বর স্পোর্টিং ক্লাবে হয়ে লিস্ট এ ক্রিকেট তালিকায় স্থান অর্জন করেছিলেন।
বালা (২০১৯-এর চলচ্চিত্র)
বালা হল একটি হিন্দি চলচ্চিত্র, যেটিতে মুখ্য ভূমিকায় অভিনয় করেছেন আয়ুষ্মান খুরানা, ভূমি পেডনেকর ও ইয়ামি গৌতম। চলচ্চিত্রটি দম লাগাকে হ্যায়সা ও শুভ মঙ্গল সাবধান এর পর আয়ুষ্মান-ভূমির তৃতীয় চলচ্চিত্র এবং ভিকি ডোনর এর পর আয়ুষ্মান-ইয়ামির দ্বিতীয় চলচ্চিত্র।
নির্মাণ
জয়তু কুমার বালা চলচ্চিত্রটির চিত্রগ্রহণ শুরু হয় ২০১৯ সালের মে মাসের ৬ তারিখ থেকে।
বিপণন ও মুক্তি
চলচ্চিত্রটি ২০১৯ সালের ২২ নভেম্বর মুক্তি পায়।
২০১৮–১৯ ওমান চারদেশীয় সিরিজ
২০১৮-১৯ ওমান চারদেশীয় সিরিজ একটি আসন্ন হয় টুয়েন্টি২০ আন্তর্জাতিক (টি২০আই) ক্রিকেট টুর্নামেন্ট, যা ফেব্রুয়ারি ২০১৯ সালের অক্টোবরে অনুষ্ঠিত হয়। সিরিজের মধ্যে খেলা করা হবে আয়ারল্যান্ড, স্কটল্যান্ড, নেদারল্যান্ডস ও হোস্ট ওমান।
লাতুর জেলা
লাতুর জেলা  ভারত এর মহারাষ্ট্র রাজ্যের একটি জেলা (মহারাষ্ট্রের জেলা)। লাতুর শহরটি জেলা সদর দপ্তর এবং এটি মহারাষ্ট্রের ষোড়শ (১৬তম) বৃহত্তম শহর। ২০১১ সালের আদমশুমারি অনুযায়ী, লাতুরসিটির জনসংখ্যা ৩৮২,৭৫৪ জন। । জেলাটি প্রাথমিকভাবে একটি কৃষিভিত্তিক অর্থনীতির জেলা । মোট জনসংখ্যার মাত্র ২৫.৪৭% শহুরে জনসংখ্যার অন্তর্ভুক্ত।
ইতিহাস
লাতুরের একটি প্রাচীন ইতিহাস রয়েছে, সম্ভবত রাষ্ট্রকূট যুগের। যে রাষ্ট্রকূট বংশ ৭৫৩-৯৭৩ খ্রিষ্টাব্দ অবধি দাক্ষিণাত্য শাসন করেছিল, তাদের একটি শাখার আদি বাড়ি ছিল এই শহরে। প্রথম রাষ্ট্রকূট রাজা দন্তিদুর্গ লাতালুর শহরের অধিবাসী ছিলেন; সম্ভবত লাতুরের প্রাচীন নামই লাতালুর। ঐতিহাসিকভাবে, রত্নপুর নামটি লাতুরের নাম হিসাবে উল্লেখ করা হয়েছে বিভিন্ন প্রাচীন পুঁথিতে। অবিনাশএর অধিবাসী রাজা অমোঘবর্ষ লাতুর শহরের উন্নতিসাধন করেছিলেন যা কিনা তাদের আদিভূমি ছিল। যুগে যুগে লাতুর বিভিন্ন রাজবংশ যেমন সাতবাহন, শক, চালুক্য, দৌলতাবাদ, মহারাষ্ট্র, দেওগিরি, দিল্লী সুলতানিয়াত ইত্যাদি দ্বারা শাসিত হয়ে এসেছে। দক্ষিণ ভারতের বাহমনি শাসকরা, আদিলশাহী, এবং মুগলরা ও এই শহরকে শাসন করেছে বিভিন্ন শতাব্দী জুড়ে। সপ্তদশ শতাব্দীতে এটি হায়দ্রাবাদের স্বাধীন রাজত্বের অংশ হয়ে ওঠে; হায়দ্রাবাদের অধীনে কর পদ্ধতির ব্যাপক সংস্কার করা হয়েছিল এবং বেশিরভাগ শোষণকারী করের অনুশীলন শেষ হয়েছিল । ১৯০৫ সালে এটি আশেপাশের এলাকার সাথে সংযুক্ত হয়ে লাতুর তহসিল নামকরণ হয় এবং ওসমানাবাদ জেলার অংশ হয়ে যায়, যা ১৯৪৮ সাল পর্যন্ত নিজামের অধীনে হায়দ্রাবাদ রাজ্যের একটি অংশ ছিল। নিজামের রাজাকার বাহিনীর প্রধান কাসিম রিজভী ছিলেন লাতুরের বাসিন্দা। স্বাধীনতার পর এবং হায়দ্রাবাদের ভারতীয় ইউনিয়নের সাথে মিলিত হওয়ার পরে, ওসমানাবাদ বম্বে প্রদেশের অংশ হয়ে ওঠে।১৯৬০ সালে, মহারাষ্ট্র সৃষ্টি হওয়ার পরে, ওসমানাবাদ মহারাষ্ট্রের একটি জেলায় পর্যবসিত হয়। পরবর্তীকালে প্রাক্তন মন্ত্রী কেশবরাও সোনাওয়ানে ও নবনির্বাচিত বিধানসভা সদস্য বিলাসরাও দেশমুখ এর যৌক্তিক প্রচেষ্টার ফলে ১৯৮২ সালের ১৬ই আগস্ট উসমানাবাদ জেলা থেকে পৃথক লাতুর জেলার সৃষ্টি হয়।
ভৌগোলিক বিবরণ
লাতুর জেলা ভারতের মহারাষ্ট্রের মারাথওয়াড়ায় অবস্থিত, ১৭°৫২' উত্তর থেকে ১৮°৫০' উত্তর অক্ষাংশ এবং ৭৬°১৮' পূর্ব থেকে ৭৯°১২' পূর্ব দ্রাঘিমাংশ এর মধ্যে দাক্ষিণাত্য মালভূমিতে অবস্থিত। এটি সমুদ্রতল থেকে গড় উচ্চতায় অবস্থিত। সমগ্র লাতুর জেলাটি দাক্ষিণাত্যের বালাঘাট মালভূমিতে অবস্থিত। লাতুর জেলা উত্তর-পূর্বে নান্দেড় জেলা দ্বারা আবদ্ধ; পূর্ব ও দক্ষিণ-পূর্ব দিকে কর্ণাটক এর রাজ্য সীমানা; দক্ষিণ-পশ্চিমে ওসমানাবাদ জেলা ;পশ্চিমে বীড জেলা ; এবং উত্তর-পশ্চিমে পারাওনী জেলা দ্বারা সীমাবদ্ধ।
জলবায়ু
জেলার গড় বৃষ্টিপাত ৬০০ থেকে ৮০০ মিমি। সাধারণত জুলাই থেকে অক্টোবর মাস অবধি বর্ষাকাল হয়। প্রধানত মাঝারি তাপমাত্রা দেখা যায় সারা বছর। ভারতবর্ষের অন্যান্য জায়গার মতই বর্ষা অনিশ্চিত। গ্রীষ্মের শুরু থেকে মার্চ থেকে জুলাই পর্যন্ত গ্রীষ্ম শুষ্ক এবং গরম হয়; তাপমাত্রা থাকে ২৪° সে থেকে ৪০সে পর্যন্ত, কখনো কখনও ৪১ ডিগ্রী সেন্টিগ্রেড এও পৌঁছয় তাপমাত্রা। নভেম্বর থেকে জানুয়ারি শীতকাল হয় ;মাঝে মাঝে তাপমাত্রা ১০ ডিগ্রীর কমে পৌঁছলেও সাধারণত তাপমাত্রা প্রায় ১৩।৯° সি থেকে ২১.৮ ডিগ্রী সেন্টিগ্রেড থাকে।জানুয়ারি থেকে মার্চে মাঝারি তাপমাত্রা বজায় থাকে।
নদী, হ্রদ এবং বাধ সমূহ
লাতুর জেলা গোদাবরী নদীর অববাহিকায় অবস্থিত।যদিও জেলায় ব্যবহৃত বেশিরভাগ জল নেওয়া হয় মঞ্জিরা নদী থেকে; বিংশ এবং একবিংশ শতকের প্রথম দিকে পরিবেশগত অবনতি এবং পলি পড়ার কারণে মঞ্জিরার নাব্যতা অনেক কমে গেছে । জেলার অন্য প্রধান নদীগুলি হল তিনার (তিরানা), রেনা, মানার, তাওয়ার্জা (তওরাজো), তিরু ও ঘর্নি । এই নদী এবং কয়েকটি ছোট ছোট নদী সেচ ও ব্যবহার্য জল প্রদানের জন্য দায়ী । বৃহৎ বাঁধগুলির মধ্যে রয়েছে সল নদীর ওপর সাকল বাঁধ, তাওয়ার্জা বাঁধ  উপর দেবরগণ বাঁধ, ঘর্ণী বাঁধ, মাসললা বাঁধ এবং তিরু বাঁধ । জেলার উত্তরাঞ্চলে তিনটি প্রধান নদী রয়েছে, মানিয়াড়, লেন্দী (তেরুর উপনদী) এবং তিরু (তিরু) ।
জনসংখ্যার উপাত্ত
ভারতর ২০০১ আদমশুমারি (লোক গণনা) অনুসারে লাতুরের জনসংখ্যা ২,০৮০,২৮৫ জন । জনসংখ্যার ৫২% পুরুষ এবং ৪৮% নারী। এখানে সাক্ষরতার হার ৭২%। পুরুষদের মধ্যে সাক্ষরতার হার ৭৭%, এবং নারীদের মধ্যে ৬৩%। জনসংখ্যার প্রতি ১০০০ জন পুরুষের মধ্যে ৯৩৫ জন মহিলা ।
২০১১ সালের আদমশুমারি অনুসারে লাতুর জেলার জনসংখ্যা ২,৪৫৫,৫৪৩ জন যা প্রায় কুয়েত এর জনস্ংখ্যা অথবা আমেরিকার নেভাদা রাজ্যের জনসংখ্যার সমান। জনসংখ্যার হিসেবে ভারতের ৬৪০টি জেলার মধ্যে এটি ১৮১তম স্থান অধিকার করে জেলার জনঘনত্ব. । ২০০১-২০১১ দশকের লাতুরের জনসংখ্যা বৃদ্ধির হার ছিল ১৮.০৪% । জনসংখ্যার প্রতি ১০০০ জন পুরুষে নারীর সংখ্যা ৯২৪ জন যা আগের আদমশুমারি থেকেও কম । এখানে সাক্ষরতার হার ৭৯% । প্রধান কথ্য ভাষা মারাঠি তবে, উর্দু, তেলুগু, গুজরাটি এবং কন্নড় ভাষার ও প্রচলন আছে ।
সংস্কৃতি
এখানে প্রতিবছর শ্রী সিদ্ধেশ্বর মেলা অনুষ্ঠিত হয়। হাজার হাজার লোক উদ্গির তেহশিল এর হাত্তিবেতে প্রতি একদশীতে গঙ্গারাম মহারাজের সমাধিতে জড়ো হয় পূজা করার জন্যে। ২০১১ সালের জানুয়ারিতে ১০, ১১ এবং ১২ তারিখে, প্রথমবারের মতো 'লাতুর উতসব' পালিত হয় শ্রী অমিত দেশমুখের পরিচালনায়। তার পর থেকে এটি লাতুরের একটি বাতসরিক উতসবে পরিণত হয়েছে।
প্রাথমিক ও মাধ্যমিক শিক্ষা
লাতুর জেলা পরিষদের শিক্ষা বিভাগের সাথে সংশ্লিষ্ট ১২৮৪ টি প্রাথমিক বিদ্যালয় এবং ৪৮৭ টি বেসরকারি বিদ্যালয় রয়েছে। বেশিরভাগ বিদ্যালয়গুলিতে শিক্ষার প্রাথমিক মাধ্যম হচ্ছে মারাঠি। তবে অনেক বিদ্যালয়েই শিক্ষার মাধ্যম ইংরেজি, সেমি-ইংরেজি, উর্দু ইত্যাদি ভাষা। লাতুর তার লাতুর প্যাটার্ন জন্য বিখ্যাত, যা এইচএসসি ও এসএসসি পরীক্ষায় অনেক বছর ধরে রাজ্যের শীর্ষ স্থানাধিকারী উপহার দিয়েছে।
ডিভিশন
প্রশাসনিকভাবে জেলাটি পাঁচটি বিভাগে বিভক্ত যেমন লাতুর, নিলাঙ্গা, ঔসা, আহমদপুর ও উদগির, এবং আরও দশটি তালুক ও দশটি পঞ্চায়েত সমিতি রয়েছে। তালুকগুলি লাতুর, উদগির, আহমেদপুর, ঔসা, নীলাঙ্গা, রেনাপুর, চাকুর, দেওনি, শিরুর অনন্তপাল, এবং জালকোট। লাতুর শহরটি জেলা সদর দপ্তর। জেলার ৯৪৫ টি গ্রাম ও ৭৮৬ টি গ্রাম পঞ্চায়েত রয়েছে। লাতুর জেলায় ছয়টি বিধানসভা কেন্দ্র আছে। এইগুলি লাতুর সিটি (বিধানসভা), লাতুর সিটি, লাতুর গ্রামীণ (বিধানসভা), লাতুর গ্রামীণ, উদগির (বিধানসভা), উদগির, ঔসা(বিধান) ঔসা, নিলাঙ্গা (বিধানসভা), নিলাঙ্গা এবং আহমেদপুর (বিধানসভা), আহমেদপুর । লাতুরের দুটি লোকসভা কেন্দ্র রয়েছে লাতুর (লাতুর,নিলাঙ্গা,আহমদপুর ও উদগির) বিধানসভা কেন্দ্রের জন্যে এবং ওসমানাবাদ (ঔসা বিধানসভা কেন্দ্রের জন্যে) ।
শহর
লাতুর শহরটি শুধুমাত্র একটি করপোরেশন, আহমদপুর, ঔসা, নিলঙ্গা ইত্যাদি কয়েকটি প্রধান শহুরে কেন্দ্র এবং সকলেরই পৌর কাউন্সিল রয়েছে। নিম্নলিখিত ২8 টি বড় গ্রাম, গ্রাম পঞ্চায়েতের দ্বারা পরিচালিতঃ মুরুদ, চাকুর, কিল্লারি নালেগাঁও ঔরাদ শাহজানি রেনাপুর দেওনি পানগাও কিনগাও শিরুর তাজবাদ শিরুর অনন্তপাল কাসারশিরশী (কাদার্সিসী) ওয়াদওয়ানা জালকোট ওডওয়াল নাগনাথ সাকোল হাদোলটি উজানি মাতোলা খারোলা বাবহালগাঁও ভাদা হালগারা হান্ডারগুলি চাপোলি নিতুর লোহারা চিঞ্চোলি রাওওয়াড়ি
অরথনীতি
লাতুর এ উতপাদিত ডালের গুণ ও পরিমাণের জন্য লাতুর সমগ্র ভারতে পরিচিত বিশেষ করে তুর ডাল বা অড়হর ডাল লাতুরের প্রধান উতপাদিত পণ্য। এছাড়াও মুগ, মুসুর এবং ছোলার ডালের একটি প্রধান বাণিজ্যিক কেন্দ্র হল লাতুর। এখানে বিবিধ তৈল বীজ প্রধানত সূরযমুখী এবং সোয়াবীন উতপাদন হয় এখানে। তাছাড়া তালা চাবি, পেতলের বাসনপত্র, গুঁড়া দুধ ইত্যাদির জন্যেও পরিচিত লাতুর। এটি মঞ্জরা, শক্কর কারখানা, বিকাশ ইত্যাদি চিনিকলের জন্যও বিখ্যাত।